**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  12 – 1 – 2025

 **ΑΜΑΡΟΥΣΙΟΥ Αρ. Πρ.:** 15

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Δ. Ο. Ε.**

 **Κοινοποίηση: Συλλόγους Εκπ/κών Π. Ε. της χώρας,**  **ΤΑ ΜΕΛΗ ΤΟΥ ΣΥΛΛΟΓΟΥ**

**ΘΕΜΑ: « Σχετικά με τις Δικαστικές προσφυγές για μονιμοποίηση των νεοδιόριστων συναδέλφων μας των ετών 2020, 2021 και 2022 ».**

Συνάδελφοι/ισσες μέλη του Δ. Σ. της Δ. Ο. Ε.,

Το Δ.Σ. του Συλλόγου μας, ανταποκρινόμενο στην πρόσκληση του Δ.Σ. της Διδασκαλικής Ομοσπονδίας Ελλάδας, έστειλε ήδη από τις 9 Ιανουαρίου 2025, εκ νέου τα πλήρως συμπληρωμένα αρχεία με στοιχεία των νεοδιόριστων του 2020 και 2021 που είναι μέλη του Συλλόγου μας καθώς και την ενημέρωση ότι η Διεύθυνση Π. Ε. Β΄ Αθήνας δεν προέβη σε κανενός είδους έγγραφη απάντηση ούτε στην συλλογική αίτηση μονιμοποίησης που κατατέθηκε στις 6 – 9 – 2024 στη Διεύθυνση Π. Ε. Β΄ Αθήνας αλλά ούτε και στις ατομικές αιτήσεις που τυχόν είχαν κατατεθεί τους μήνες Ιούλιο – Αύγουστο του 2024 με πρωτοβουλία των συναδέλφων μας νεοδιόριστων του 2020 – 2021, ύστερα από σχετική οδηγία του σωματείου μας κατόπιν εγκρίσεως του νομικού μας συμβούλου, όπως μας διαβεβαίωσαν οι νεοδιόριστοι συνάδελφοί μας – μέλη του σωματείου μας του 2020 – 2021 ύστερα από σχετικό ερώτημα που τους απευθύναμε.

Περιμένουμε τώρα από το Δ. Σ. της Δ. Ο. Ε. να μας ενημερώσει άμεσα σε ποια φάση βρίσκεται η κατάθεση των δικαστικών προσφυγών, διότι γινόμαστε αποδέκτες παραπόνων των νεοδιόριστων συναδέλφων μας για τη μεγάλη καθυστέρηση της κατάθεσης. Ειδικότερα για τους νεοδιόριστους του Συλλόγου μας (αλλά και των άλλων Συλλόγων της Β΄ Δ/νσης Π. Ε. Αθήνας) που με πολύ αποφασιστικό τρόπο όλο αυτό το διάστημα αντιστέκονται στον αυταρχισμό του ΥΠΑΙΘΑ κι αρνούνται την αξιολόγηση, η καθυστέρηση αυτή της κατάθεσης των δικαστικών προσφυγών δημιουργεί κλίμα ηττοπάθειας και αμφιβολιών για τις τελικές προθέσεις της Ομοσπονδίας. Με δεδομένο ότι οι προθεσμίες που τίθενται από τον νόμο πλησιάζουν προς τη λήξη τους, καλούμε το Δ.Σ. της ΔΟΕ να μας ενημερώσει άμεσα για τον προγραμματισμό κατάθεσης των προσφυγών και βέβαια για την κατάθεσή τους στις αμέσως επόμενες ημέρες της προσφυγής που αφορά τους νεοδιόριστους 2020 και 2021 του Συλλόγου μας.

Επιπρόσθετα ζητάμε να προχωρήσει η διαδικασία και για τους νεοδιόριστους του 2022 των οποίων σας έχουμε στείλει από τις 6 Δεκεμβρίου 2024 τα στοιχεία τους σε ό, τι αφορά το σωματείο μας.

Παρακαλούμε για την άμεση έγγραφη απάντησή σας και για τις άμεσες δικές σας ενέργειες.

